Prionops

angolahjelmvarsler
 brunpannehjelmvarsler
 gråkinnhjelmvarsler
 gråtopphjelmvarsler
 gultopphjelmvarsler
 hvittopphjelmvarsler
 svarthjelmvarsler
 svartkinnhjelmvarsler

Prionops eller hjelmvarslere er ei monotypisk slekt i underfamilien Prionopinae, som er én av fire underfamilier i vangafamilien (Vangidae). Slekten inkluderer åtte arter, som alle er endemiske for Afrika sør for Sahel.

Biologi 
Hjelmvarslerene er mellomstore sangfugler som blir omkring 16–26 cm lange. Fjærdrakten er hovedsakelig sort, hvit, grå og brun, og de fleste har er fargerik hudring rundt øynene. Flere har også fjærkrone. Artene trives i skog og på savanne bevokst med trær og krattskog.

Taksonomi 
Hjelmvarslerene ble inntil ganske nylig sortert i sin egen familie; hjelmvarslerfamilien (Prionopidae), men nye studier har avslørt at artene er nært beslektet med vangaene på Madagaskar og egentlig hører hjemme i vangafamilien. Artene har derfor blitt overført dit i henhold til HBW and BirdLife International Illustrated Checklist of the Birds of the World. Volume 2 - Passerines, der de nå sorterer i sin egen underfamilie.

Inndeling 
Inndelingen under følger HBW Alive og er i henhold til Yamagishi et al. (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

 Passeriformes, spurvefugler
 Passeri, sangfugler
 Corvoidea
 Vangidae, vangafamilien
 Vanginae (gassiske vangaer)
 Prionopinae (afrikanske hjelmvarslere)
 Prionops, hjelmvarslere
 P. plumatus, hvittopphjelmvarsler
 P. poliolophus, gråtopphjelmvarsler
 P. alberti, gultopphjelmvarsler
 P. caniceps, svartkinnhjelmvarsler
 P. rufiventris, gråkinnhjelmvarsler
 P. retzii, svarthjelmvarsler
 P. gabela, angolahjelmvarsler
 P. scopifrons, brunpannehjelmvarsler
 Tephrodornithinae (askefugler)
 Philentominae (sørøstasiatiske filentomaer)

Litteratur

Referanser

Eksterne lenker 
 

Spurvefugler